A névadóra emlékeztek Farádon
Iskolájuk névadójára emlékeztek a farádi diákok a napokban. Király Iván 1894. október 3-án született Bogyoszlón.
Ornitológus, tanár és helytörténész volt, a Hanság és a Rábaköz madárvilágának elismert kutatója. Esterházy Pál herceg támogatásával 1931-ben létrehozta, s vezette a hansági madárvártát. 2006 óta az iskola tanulói minden évben õsszel természetjárással, kerékpártúrával, kirándulással emlékeznek névadójukra, és tisztelegnek a munkássága elõtt.
A hagyományokhoz híven idén is emlékmûsor keretében koszorúzták meg a kutató emléktábláját az intézmény falán. A nap további részében az alsó tagozatosok a farádi lovaspályán, a felsõsök pedig a Tölösi-erdõben vettek részt színes programokon.
A sport- és akadályversenyek mellett természet- és környezetvédelmi témakörben mérhették össze tudásukat a gyerekek.
Rábaköz Rábaköz és környéke Farád